**DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-75 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2017–2018 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO**

2017 m. rugsėjo 13 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 (Lietuvos Respublikos švietimo ir mokslo ministro 2011 m. liepos 20 d. įsakymo Nr. V-1369 redakcija) ir atsižvelgdama į pasikeitusį nuo 2017 m. rugsėjo 1 d. mokinių skaičių bendrojo ugdymo mokyklose bei į Rokiškio r. Juodupės gimnazijos 2017 m. rugpjūčio 31 d., Rokiškio r. Pandėlio gimnazijos 2017 m. rugsėjo 6 d. ir Rokiškio suaugusiųjų ir jaunimo mokymo centro 2017 m. rugsėjo 6 d. prašymus,

Rokiškio rajono savivaldybės taryba n u s p r e n d ž i a:

Iš dalies pakeisti Rokiškio rajono savivaldybės tarybos 2017 m. kovo 31 d. sprendimo Nr. TS-75 „Dėl priešmokyklinio ugdymo grupių ir klasių komplektų skaičiaus 2017–2018 mokslo metams Rokiškio rajono savivaldybės bendrojo ugdymo mokyklose“ priedą:

eilutėje „Rokiškio r. Juodupės gimnazija“ skiltyje „9 (1g) kl.“ vietoje „2“ įrašyti „1“, skiltyje „Iš viso 9–10 (1g–2g) kl.“ vietoje „3“ įrašyti „2“, skiltyje „Iš viso“ vietoje „15“ įrašyti „14“;

eilutėje „Rokiškio r. Pandėlio gimnazija“ skiltyje „9 (1g) kl.“ vietoje „2“ įrašyti „1“, skiltyje „Iš viso 9–10 (1g–2g) kl.“ vietoje „4“ įrašyti „3“, skiltyje „Iš viso“ vietoje „11“ įrašyti „10“;

eilutėje „Rokiškio suaugusiųjų ir jaunimo mokymo centras (VšĮ psichiatrijos ligoninės skyrius)“ skiltyje „9 (1g) kl.“ vietoje „1“ įrašyti „2“, skiltyje „3g kl.“ vietoje „–“ įrašyti „1“, skiltyje „Iš viso“ vietoje „3“ įrašyti „5“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. KOVO 31 D. SPRENDIMO NR. TS-75 „DĖL PRIEŠMOKYKLINIO UGDYMO GRUPIŲ IR KLASIŲ KOMPLEKTŲ SKAIČIAUS 2017–2018 MOKSLO METAMS ROKIŠKIO RAJONO SAVIVALDYBĖS BENDROJO UGDYMO MOKYKLOSE“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – šiuo tarybos sprendimo projektu patikslinami klasių komplektų skaičiai bendrojo ugdymo mokyklose nustatyti Rokiškio rajono savivaldybės tarybos 2017 m. kovo 31 d. sprendimu Nr. TS-75 „Dėl priešmokyklinio ugdymo grupių ir klasių komplektų skaičiaus 2017–2018 mokslo metams Rokiškio rajono savivaldybės bendrojo ugdymo mokyklose“.

**Šiuo metu esantis teisinis reglamentavimas.**

Bendrojo ugdymo mokyklose nustatyti priešmokyklinio ugdymo grupių ir klasių komplektai Rokiškio rajono savivaldybės tarybos 2017 m. kovo 31 d. sprendimu Nr. TS-75 „Dėl priešmokyklinio ugdymo grupių ir klasių komplektų skaičiaus 2017–2018 mokslo metams Rokiškio rajono savivaldybės bendrojo ugdymo mokyklose“.

**Sprendimo projekto esmė.**

Sprendimo projektas parengtas vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, kuriame numatomas klasių komplektų patikslinimas iki naujų mokslo metų pradžios. Tačiau tikslią informaciją dėl mokinių skaičiaus mokyklos gali fiksuoti tik rugsėjo 1 d. duomenimis, todėl į Švietimo skyrių kreipėsi mokyklos, kuriose nuo 2017 m. rugsėjo 1 d. keitėsi mokinių skaičius, todėl keitėsi ir klasių komplektų skaičius:Rokiškio r. Juodupės gimnazijoje (1 komplektu mažiau – sukomplektuotas 1 komplektas 1g kl.), Rokiškio r. Pandėlio gimnazijoje (1 komplektu mažiau – sukomplektuotas 1 komplektas 1g kl.),Rokiškio suaugusiųjų ir jaunimo mokymo centro VšĮ psichiatrijos ligoninės skyriuje (1 komplektu daugiau – sukomplektuotas 3g kl. komplektas).

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų, reglamentuojančių klasių skaičiaus bendrojo ugdymo mokyklose nustatymą, vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Aiškus ir skaidrus klasių komplektavimas savivaldybės mokyklose, mokyklos laikosi teisės aktų.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams (teikiamas tarybos sprendimo projektas – kada mokyklos turi tikslią informaciją dėl mokinių skaičiaus).

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė